**Molėtų rajono savivaldybės taryba**

**SPRENDIMAS**

**DĖL** **PRITARIMO molėtų rajono savivaldybės administracijos dalyvavimui projekte ir JUNGTINĖS VEIKLOS (PARTNERYSTĖS) SUTARties pasirašymui**

2023 m. lapkričio    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 15 straipsnio 4 dalimi, 2022–2030 metų plėtros programos valdytojos Lietuvos Respublikos ekonomikos ir inovacijų ministerijos ekonomikos transformacijos ir konkurencingumo plėtros programos pažangos priemonės Nr. 05-001-01-08-09 „Skatinti verslumą ir kurti paskatas įmonių augimui“ aprašo, patvirtinto Lietuvos Respublikos ekonomikos ir inovacijų ministro 2022 m. liepos 25 d. įsakymu Nr. 4-889 „Dėl 2022–2030 metų plėtros programos valdytojos Lietuvos Respublikos ekonomikos ir inovacijų ministerijos ekonomikos transformacijos ir konkurencingumo plėtros programos pažangos priemonės Nr. 05-001-01-08-09 „Skatinti verslumą ir kurti paskatas įmonių augimui“ aprašo patvirtinimo“, 2 priedo 2.2.2, 2.5.6, 2.5.8, 5.4 papunkčiais, Molėtų rajono savivaldybės vardu sudaromų sutarčių pasirašymo tvarkos aprašo, patvirtinto Molėtų rajono savivaldybės tarybos 2009 m. sausio 29 d. sprendimu Nr. B1-9 „Dėl Molėtų rajono savivaldybės vardu sudaromų sutarčių pasirašymo tvarkos aprašo patvirtinimo“, 8.1, 9.1 punktais, atsižvelgdama į viešosios įstaigos Inovacijų agentūros 2023-07-25 raštą Nr. R4-4723-(1.6 Mr) „Dėl savivaldybių bendradarbiavimo skatinant Vidurio ir Vakarų regionų verslumą“, siekdama įgyvendinti Molėtų rajono savivaldybės 2023–2025 m. strateginio veiklos plano, patvirtinto Molėtų rajono savivaldybės tarybos 2023 m. vasario 2 d. sprendimu Nr. B1-1 „Dėl Molėtų rajono savivaldybės strateginio veiklos plano 2023–2025 metams patvirtinimo“, 02 programos „Savivaldybės institucijų ir viešojo administravimo veiklų“ priemonę 01.2.3.2.6 „Inkubavimo, konsultavimo, mentorystės ir tinklaveikos programų vystymas, skatinant pradedančiųjų SVV subjektų kūrimąsi ir augimą Molėtų rajone“,

Molėtų rajono savivaldybės taryba nusprendžia:

1. Pritarti, kad Molėtų rajono savivaldybės administracija dalyvautų partnerio teisėmis

viešosios įstaigos Inovacijų agentūros projekte „Inkubavimo, konsultavimo, mentorystės ir tinklaveikos programų vystymas, skatinant pradedančiųjų SVV subjektų kūrimąsi ir augimą regionuose” pagal Lietuvos Respublikos ekonomikos ir inovacijų ministerijos ekonomikos transformacijos ir konkurencingumo plėtros programos pažangos priemonę Nr. 05-001-01-08-09 „Skatinti verslumą ir kurti paskatas įmonių augimui”.

1. Pritarti Molėtų rajono savivaldybės administracijos ir viešosios įstaigos Inovacijų

agentūros jungtinės veiklos (partnerystės) sutarties pasirašymui, įgyvendinant projektą „Inkubavimo, konsultavimo, mentorystės ir tinklaveikos programų vystymas, skatinant pradedančiųjų SVV subjektų kūrimąsi ir augimą regionuose” (sutarties projektas pridedamas).

1. Įgalioti Molėtų rajono savivaldybės administracijos direktorių, jo nesant jį pavaduojantį valstybės tarnautoją, pasirašyti susitarimą dėl jungtinės veiklos (partnerystės) sutarties.
2. Įsipareigoti skirti ne mažiau kaip 15 proc. visų tinkamų finansuoti projekto išlaidų

bei apmokėti visas tinkamas finansuoti išlaidas, kurių nepadengia projektui skirtos finansavimo lėšos, bei visas netinkamas finansuoti, tačiau būtinas 1 punkte nurodytam projektui įgyvendinti, išlaidas.

Šis sprendimas gali būti skundžiamas Molėtų rajono savivaldybės tarybai (Vilniaus g. 44,

33140 Molėtai) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras